Virallinen lehti nro C 166 , 03/07/1995 s. 0052



A4-0115/95 Ehdotus neuvoston asetukseksi ro-ro-matkustaja-alusten turvallisuusjohtamisesta (KOM(95)0028 - C4-0098/95 - 95/0028(SYN)) Ehdotus hyväksytään seuraavin tarkistuksin: (Tarkistus 1) Johdanto-osan 2 kappale a (uusi) >EP:n äänestyksessä hyväksytty teksti> tämä voi edustaa vain ensimmäistä lukuisista, jatkuvista aloitteista ja meriturvallisuuden parantamiseksi on lähitulevaisuudessa toteutettava jatkotoimenpiteitä, (Tarkistus 2) Johdanto-osan 2 kappale b (uusi) >EP:n äänestyksessä hyväksytty teksti> ro-ro-matkustaja-alusten suunnittelua ja rakentamista koskevia turvallisuusstandardeja tarvitaan pikaisesti ja ne on sisällytettävä tuleviin toimenpiteisiin meriturvallisuuden parantamiseksi, (Tarkistus 3) Johdanto-osan 2 kappale c (uusi) >EP:n äänestyksessä hyväksytty teksti> Kansainvälisen merenkulkujärjestön (IMO) asiantuntijaryhmän ja sen alaisuudessa käynnissä olevan työn perusteella olisi laadittava lisämääräyksiä ja asetuksia; (Tarkistus 4) Johdanto-osan kolmas kappale >Alkuperäinen teksti> Kansainvälinen turvallisuusjohtamiskoodi ei vielä ole velvoittava, vaan se on luonteeltaan suositus; >EP:n äänestyksessä hyväksytty teksti> Kansainvälinen turvallisuusjohtamiskoodi ei vielä ole velvoittava, vaan se on luonteeltaan suositus ja siten annetut määritelmät ja turvallisuusvaatimukset ovat yleisiä ja saattavat johtaa erilaisiin tulkintoihin; (Tarkistus 5) Johdanto-osan viides kappale (uusi) >EP:n äänestyksessä hyväksytty teksti> vain yhdenmukainen ja johdonmukainen kansainvälisen turvallisuusjohtamiskoodin soveltaminen voi olla askel eteenpäin ro-ro-matkustaja-alusten turvallisuusjohtamisessa, (Tarkistus 6) 2 artikla >Alkuperäinen teksti> Tässä asetuksessa ja kansainvälisessä turvallisuusjohtamiskoodissa tarkoitetaan ilmaisulla 'ro-ro-lautta' merikelpoista alusta, johon voidaan lastata ja josta voidaan purkaa maantie- ja raideajoneuvoja ja joka on tarkoitettu yli 12 matkustajalle, >Alkuperäinen teksti> Tässä asetuksessa ja kansainvälisessä turvallisuusjohtamiskoodissa tarkoitetaan ilmaisulla 'ro-ro-lautta' merikelpoista alusta, johon voidaan lastata ja josta voidaan purkaa maantie- ja raideajoneuvoja ja joka on tarkoitettu yli 12 matkustajalle, >EP:n äänestyksessä hyväksytty teksti> 'merikelpoinen alus' muita kuin yksinomaan sisävesillä tai suojaisilla vesillä tai niiden läheisyydessä taikka alueilla, joilla sovelletaan satamamääräyksiä, liikkuvia aluksia; 'säännöllinen liikennöinti' sarjaa ro-ro-alusmatkoja, jotka toimivat siten, että alukset liikennöivät kahden tai useamman saman paikan välillä joko: i) julkaistun aikataulun mukaisesti, tai ii) niin säännöllisesti tai usein, että ne muodostavat tunnistettavan järjestelmällisen sarjan; (Tarkistus 7) 4 artikla >Alkuperäinen teksti> Kaikkien yhtiöiden on noudatettava kansainvälisen turvallisuusjohtamiskoodin, sellaisena kuin se on muutettuna tällä asetuksella, 1.2 - 13.5 kohdan määräyksiä ikään kuin ne olisivat velvoittavia eivätkä ainoastaan suosituksia, jotta ne voisivat harjoittaa säännöllistä liikennettä Euroopan yhteisön satamasta tai sen satamaan. >EP:n äänestyksessä hyväksytty teksti> 1. Kaikkien yhtiöiden on noudatettava kansainvälisen turvallisuusjohtamiskoodin 1.2 - 13.5 kohdan määräyksiä ikään kuin ne olisivat velvoittavia, jotta ne voisivat harjoittaa säännöllistä liikennettä Euroopan yhteisön satamasta tai sen satamaan. 2. Poikkeuksellisesti edellisen kohdan säännöksiä ei ennen 1 päivää heinäkuuta 1997 sovelleta pieniin yrityksiin, jotka liikennöivät yhdellä tai useammalla ro- ro-aluksella säännöllisesti yksinomaan suojaisilla vesillä samassa jäsenvaltiossa sijaitsevien satamien välillä. (Tarkistus 8) 4 artiklan 3 kohta (uusi) >EP:n äänestyksessä hyväksytty teksti> 3. Poikkeuksellisesti tätä asetusta ei ennen 31 päivää joulukuuta 1997 sovelleta Kreikan lakien alaisuudessa perustettuihin yhtiöihin, joiden päätoimipaikka on Kreikassa ja jotka liikennöivät Kreikan lipun alla rekisteröityjä ja purjehtivia ro-ro-aluksia säännöllisesti yksinomaan Kreikassa sijaitsevien satamien välillä. (Tarkistus 9) 4 artiklan 4 kohta (uusi) >EP:n äänestyksessä hyväksytty teksti> 4. 'Suojaisilla vesillä' tarkoitetaan alueita, joilla 1,5 metriä ylittävien aaltojen vuotuinen todennäköisyys on alle 10 prosenttia ja joilla ro-ro-alus ei missään vaiheessa ole yli 6 meripeninkulman päässä turvapaikasta, jonne haaksirikkoutuneet voivat pelastautua. (Tarkistus 10) 5 artiklan 1 kohta >Alkuperäinen teksti> 1. Jäsenvaltioiden on noudatettava yhtiöiden ja ro-ro-lauttojen osalta kansainvälisen turvallisuusjohtamiskoodin, sellaisena kuin se on muutettuna tällä asetuksella, 13.2, 13.4 ja 13.5 kohdan määräyksiä, ikään kuin ne olisivat velvoittavia eivätkä ainoastaan suosituksia. >EP:n äänestyksessä hyväksytty teksti> 1. Jäsenvaltioiden on noudatettava yhtiöiden ja ro-ro-lauttojen osalta kansainvälisen turvallisuusjohtamiskoodin 13.2, 13.4 ja 13.5 kohdan määräyksiä, ikään kuin ne olisivat velvoittavia. (Tarkistus 11) 5 artiklan 2 a kohta (uusi) >EP:n äänestyksessä hyväksytty teksti> 2 a. Turvallisuusjohtamistodistus on voimassa 5 vuotta sen antamispäivästä sillä edellytyksellä, että vaatimustenmukaisuusasiakirja tarkastetaan vuosittain turvallisuusjohtamisjärjestelmän asianmukaisen toiminnan varmistamiseksi; (Tarkistus 12) 5 artiklan 2 b kohta (uusi) >EP:n äänestyksessä hyväksytty teksti> 2 b. Vaatimustenmukaisuusasiakirja on voimassa 5 vuotta sen antamispäivästä sillä edellytyksellä, että laivan turvallisuusjohtamistodistuksen välitarkastus tehdään vähintään 12 kuukauden välein turvallisuusjohtamisjärjestelmän asianmukaisen toiminnan varmistamiseksi ja sen varmistamiseksi, että edellisen tarkastuksen jälkeen tehdyt mahdolliset muutokset täyttävät ISM-koodin määräykset; (Tarkistus 13) 7 artiklan ensimmäinen ja toinen kohta, johdanto >Alkuperäinen teksti> Jos jäsenvaltio katsoo, ettei yhtiö, vaikka sillä olisi vaatimustenmukaisuusasiakirja, voi harjoittaa säännöllistä liikennettä sen satamaan tai satamista, koska se muodostaa vakavan vaaran ihmishengelle tai omaisuudelle tai ympäristölle, voidaan tällainen toiminta keskeyttää kunnes vaara on poistettu. >EP:n äänestyksessä hyväksytty teksti> Jos jäsenvaltio katsoo, ettei yhtiö, vaikka sillä olisi vaatimustenmukaisuusasiakirja, voi harjoittaa säännöllistä liikennettä sen satamaan tai satamista, koska se muodostaa vakavan vaaran ihmishengelle tai omaisuudelle tai ympäristölle, voidaan tällainen toiminta keskeyttää kunnes vaara on poistettu, jolloin liikennöintiä voidaan jatkaa. >Alkuperäinen teksti> Edellä mainituissa olosuhteissa sovelletaan seuraavaa menettelyä: >EP:n äänestyksessä hyväksytty teksti> Jäsenvaltion keskeyttämään liikennöintiin liittyviin kiistoihin sovelletaan seuraavaa menettelyä: (Tarkistus 14) 7 a artikla (uusi) >EP:n äänestyksessä hyväksytty teksti> 7 a artikla 7 a. ISM-koodin yleisten käsitteiden ja niistä johtuvien mahdollisten tulkintaerojen huomioon ottamiseksi komissio tarkastelee tämän asetuksen täytäntöönpanoa kolmen vuoden kuluttua sen voimaantulosta ja tekee ehdotuksia aiheellisiksi toimenpiteiksi. (Tarkistus 15) 8 artikla >Alkuperäinen teksti> Jotta kansainvälisellä tasolla tapahtunut kehitys otettaisiin huomioon >EP:n äänestyksessä hyväksytty teksti> Jotta kansainvälisellä tai Euroopan unionin tasolla tapahtunut kehitys otettaisiin huomioon edellä mainitun ISM-koodin täytäntöönpanon seurannan tulokset mukaan lukien, >Alkuperäinen teksti> 1. edellä 2 artiklassa säädettyä 'kansainväliseen turvallisuusjohtamiskoodin' määritelmää, 2. liitettä, ja 3. edellä 2 artiklassa säädettyä 'tunnustetun järjestön' määritelmää saadaan muuttaa, erityisesti jotta liitteisiin voitaisiin lisätä ohjeita hallintoja varten kansainvälisen turvallisuusjohtamiskoodin täytäntöönpanemiseksi 9 artiklan 2 kohdassa säädetyn menettelyn mukaisesti. >EP:n äänestyksessä hyväksytty teksti> 1. edellä 2 artiklassa säädettyä 'kansainvälisen turvallisuusjohtamiskoodin' määritelmää, 2. liitettä, ja 3. edellä 2 artiklassa säädettyä 'tunnustetun järjestön' määritelmää saadaan muuttaa, erityisesti jotta liitteeseen voitaisiin lisätä ohjeita hallintoja varten kansainvälisen turvallisuusjohtamiskoodin täytäntöönpanemiseksi tai jotta liitettä voitaisiin mukauttaa ja saattaa ajan tasalle Euroopan unionin erityisedellytyksiä ja turvallisuustoimenpiteitä vastaavaksi 9 artiklan 2 kohdassa säädetyn menettelyn mukaisesti. (Tarkistus 16) 9 a artikla (uusi) >EP:n äänestyksessä hyväksytty teksti> 9 a artikla Tässä asetuksessa ja sen liitteessä olevat määräykset eivät vaikuta kansainvälisissä yleissopimuksissa ja jäsenvaltioiden kansallisissa laeissa annettuihin sääntöihin, joissa määrätään, minkä ehtojen mukaan ja missä laajuudessa yhtiö on vastuussa työntekijöidensä teoista tai tekemättä jättämisestä. Lainsäädäntöpäätöslauselma, joka sisältää parlamentin lausunnon ehdotuksesta neuvoston asetukseksi ro-ro-matkustaja-alusten turvallisuusjohtamisesta (KOM(95)0028 - C4-0098/95 - 95/0028(SYN)) (Yhteistoimintamenettely: ensimmäinen käsittely) Euroopan parlamentti, joka - ottaa huomioon komission ehdotuksen neuvostolle (KOM(95)0028 - 95/0028(SYN)), - neuvoston kuultua sitä EY:n perustamissopimuksen 84 artiklan 2 kohdan ja 189 c artiklan mukaisesti (C4-0098/95), - ottaa huomioon työjärjestyksensä 58 artiklan, - ottaa huomioon liikenne- ja matkailuvaliokunnan mietinnön ja ympäristö-, terveys- ja kuluttajansuojavaliokunnan lausunnon (A4-0115/95), 1. Hyväksyy komission ehdotuksen parlamentin tekemin tarkistuksin; 2. Pyytää komissiota muuttamaan ehdotuksiaan vastaavasti EY:n perustamissopimuksen 189 a artiklan 2 kohdan mukaisesti; 3. Pyytää neuvostoa sisällyttämään parlamentin tarkistukset yhteiseen kantaan, jonka se vahvistaa EY:n perustamissopimuksen 189 c artiklan a alakohdan mukaisesti; 4. Pyytää tulla kuulluksi uudelleen, jos neuvosto aikoo tehdä huomattavia muutoksia komission ehdotukseen; 5. Kehottaa puhemiestään välittämään tämän lausunnon neuvostolle ja komissiolle.